Na temelju članka 54. Zakona o lokalnoj i područnoj (regionalnoj) samoupravi („Narodne novine“, br. 33/01, 60/01, 129/05, 109/07, 125/08, 36/09, 150/11, 144/12, 123/17, 98/19 i 144/20), članka 2. stavka 1. Zakona o predškolskom odgoju i obrazovanju („Narodne novine“, broj 10/97, 107/07, 94/13, 98/19, 57/22 i 101/23) i članka 25. Statuta Općine Ružić („Službeni vjesnik Šibensko-kninske županije“, broj 7/21), Općinsko vijeće Općine Ružić na svojoj 19. sjednici održanoj dana 28. kolovoza 2024. godine, donijelo je sljedeću

**ODLUKU**

**o zajedničkom obavljanju poslova predškolskog odgoja i obrazovanja**

**Članak 1.**

Općina Ružić, zajedno s Općinom Promina, ustrojava i zajednički organizira obavljanje poslova predškolskog odgoja i obrazovanja.

**Članak 2.**

Obavljanje poslova predškolskog odgoja i obrazovanja u zajedničkoj ustanovi podrazumijeva organiziranje i provođenje programa odgoja, obrazovanja, zdravstvene zaštite, prehrane i socijalne skrbi u dječjem vrtiću u skladu sa pozitivnim propisima Republike Hrvatske i općim aktima jedinica lokalne samouprave.

**Članak 3.**

Međusobni odnosi jedinica lokalne samouprave glede organizacije, načina upravljanja, financiranja, odgovornosti, statusnih i drugih pitanja zajedničke ustanove predškolskog odgoja i obrazovanja iz članka 1. ove Odluke uredit će se posebnim Sporazumom koji čini sastavni dio ove Odluke.

Ovlašćuje se načelnik Općine Ružić za potpisivanje Sporazuma iz stavka 1. ovog članka po donošenju ove Odluke na Općinskom vijeću Općine Ružić te istovjetne Odluke na Općinskom vijeću Općine Promina.

**Članak 4.**

Ova Odluka stupa na snagu danom objave u „Službenom glasilu Općine Ružić“.

KLASA: 601-01/24-01/2

URBROJ: 2182-8-02-24-1

Gradac, 28. kolovoza 2024. godine

OPĆINSKO VIJEĆE OPĆINE RUŽIĆ

PREDSJEDNIK

Ante Duran, v.r.